גבעת היקבים

גבעת היקבים הוא אתר ארכאולוגי ליד חרשה שבגוש טלמונים ובו שרידי יישוב יהודי מתקופת הברזל ובית שני עם ארבעה בתי בד וגת משוחזרת מימי בית ראשון.

באתר נשתמרו רחובות, קירות בתים ומערכת בורות תת-קרקעית הכוללת כ-30 בורות פעמון חצובים בסלע (בקבוקונים) המכונים במחקר "בורות גבעון", מפני שבורות מסוג זה נמצאו והוגדרו לראשונה על ידי פריצ'רד ב-1956 בחפירות אל ג'יב המזוהה כגבעון המקראית. הם שימשו כיקבים לאחסון של קנקני יין ושמן זית בימי בית ראשון. 

אולם בימי בית שני נעשה שימוש בבורותיו כמחסנים וקולומבריום. בזמן מרד בר-כוכבא הבורות שימשו למסתור מפני הרומאים, פתחיהם נאטמו באבנים והם חוברו במחילות. 

האתר נמצא בסמוך לחורש ירון ושיח' עיסא. הוא נקרא כיום "גבעת היקבים" בהשראת דברי רש"י "חופרי הארץ, לשון יקבים, שהם חפירות בקרקע".

גלריה

קישורים חיצוניים

 גבעת היקבים- חורש ירון באתר תיירות בנימין, המידע בחסות מדרשת הרי גופנא
 גבעת היקבים, באתר מאחורי ההר
 גבעת היקבים ומעיין האוכף, באתר טבע ונופים בישראל
 גבעת היקבים, באתר מדרשת הרי גופנא
 מסלול טיול הרי גופנא - מחרשה למעיין האוכף, באתר טיולי
 אל בורות היין, באתר מורשת הגליל

הערות שוליים

מועצה אזורית מטה בנימין
השומרון: אתרים ארכאולוגיים
גוש טלמונים
חרשה